**л**

1



**РЕПУБЛИКА БЪЛГАРИЯ АДМИНИСТРАЦИЯ НА МИНИСТЕРСКИЯ СЪВЕТ**

**СТАНОВИЩЕ на дирекция „Модернизация на администрацията“**

ОТНОСНО: частична предварителна оценка на въздействието на проекта Постановление на Министерския съвет за изменение и допълнение на Тарифа № 5 за таксите, които се събират в системата на Министерството на транспорта, информационните технологии и съобщенията

На основание чл. 306, ал. 3 от Устройствения правилник на Министерския съвет и на неговата администрация дирекция „Модернизация на администрацията“ съгласува постъпилата с Ваш № 03-00-699 от 8 декември 2017 г. частична предварителна оценка на въздействието на проекта на Постановление на Министерския съвет за изменение и допълнение на Тарифа № 5 за таксите, които се събират в системата на Министерството на транспорта, информационните технологии и съобщенията, със следните препоръки:

1. **Относно раздел 4 „Варианти на действие“:**

Предлагаме в този раздел за пълнота представянето на Вариант 2 „Приемане на предложените промени“ да се допълни с описание на конкретните планирани изменения в тарифата заедно с обобщена информация относно новите такси, които се предвиждат да бъдат въведени, брой и вид на таксите, чиито размер ще се увеличи, брой на новите административни услуги, за които ще се въведат такси, брой и вид на таксите, за които се предвижда да бъдат намалени.

Напомняме, че при определянето на таксите следва да бъде спазено изискването на чл. 7а от Закона за ограничаване на административното регулиране и административния контрол върху стопанската дейност.

***София, бул. „Дондуков"№ 1, тел. централа: 02/940-29-99, факс: 02/981-81-70***

1. **Относно раздел 8.1 „Административната тежест за физическите и  
   юридическите лица“:**

Предлагаме в този раздел да се опише накратко отново в какво се изразяват  
очакваните промени в административната тежест за гражданите и бизнеса.

1. **Относно раздел 10 „Как въздейства актът върху микро, малките и средните  
   предприятия?“**

Доколкото е посочено, че МСП ще бъдат пряко засегнати от промените, предлагаме  
за пълнота да се допълни кратка информация относно очакваните ефекти върху тяхната  
дейност на база изложеното в другите раздели от оценката.

Съгласно чл. 17 от Наредбата за обхвата и методологията;за извършване на оценка  
на въздействието, изводите и относимата информация от. извършената частична  
предварителна оценка на въздействието се включват във финансовата обосновка по чл. 35,  
ал. 1, т. 4 от Устройствения правилник на Министерския съвет и на неговата администрация.

На основание чл. 306, ал. 4 от Устройствения правилник на Министерския съвет и на  
неговата администрация е необходимо окончателната оценка на въздействието да бъде  
съобразена с препоръките от становището.

На основание чл. 85, ал. 1 от Устройствения правилник на Министерския съвет и на  
неговата администрация е необходимо това становище да бъде публикувано заедно с  
преработената оценка на въздействието и проекта на акт при обществените консултации,

провеждани в изпълнение на Закона за нормативните актове.

**ДИРЕКТОР НА ДИРЕКЦИЯ  
„МОДЕРНИЗАЦИЯ НА АДМИНИСТРАЦИЯТА“**

**/КРАСИМИР БОЖАНОВ/**

***София, бул. „Дондуков"№ I, тел. централа: 02/940-29-99, факс: 02/981-81-70***